stanford-oval/wikipedia huggingface dataset:
מילון ובסטר
מריאם-ובסטר > "המילון הבינלאומי"

בשנת 1890 ערך פורטר מהדורה חדשה של המילון בשם  Webster’s International Dictionary of the English Language ("מילון ובסטר בינלאומי לשפה האנגלית") שכללה כ-175,000 הגדרות. מהדורת 1900 כללה כבר כ-200,000 הגדרות.
בשנת 1909 ראתה אור המהדורה המורחבת ביותר של המילון והעריכה המעמיקה ביותר שלו, Webster's New International Dictionary ("מילון ובסטר הבינלאומי החדש"). המילון נערך על ידי ויליאם טורי האריס (אנ') ופ. סטורג'ס אלן (F. Sturges Allen) וכלל למעלה מ-400,000 הגדרות ואיורים רבים. המילון הציג שיטה חדשנית לחלוקת הדף, כאשר בתחתית כל דף הוצגו בשישה טורים ובדפוס קטן מילים נדירות בשימוש, מילים עתיקות, מילים זרות ומילים המוצגות בכתיב שונה מהערך הראשי. בנספח הוצגה טבלת הגייה משווה.
מהדורה שנייה של מילון זה (Second International או W2) ראתה אור ב-1934 ולה צורף כרך המציג כרונולוגיה של העולם בשם  A Reference History of the World. לפי הצהרת העורכים כלל המילון 600,000 הגדרות, אך אלו כללו מילים בלתי שימושיות ומשמעויות עתיקות של מילים נפוצות. ניסיונו של המילון לכלול עוד ועוד מידע היה בעוכריו, כאשר למשל טבלאות המציגות את מטבעות ארצות העולם, כולל איורים שלהם, הפכו בן לילה למיושנות ומיותרות. המילון נמכר בכרך אחד, המילון בכרך-אחד עב הכרס ביותר בשפה האנגלית. במהדורה זו נכללה המילה Dord, מילה ללא כל שימוש מתועד או אטימולוגיה שהוגדרה "צפיפות (בכימיה)". למעשה כוונת המגדירה הייתה לומר D או d ‏(D or d), אך "המילה" המשובשת חמקה מעין צוות העורכים ונכנסה כהגדרה למילון המודפס. הטעות תוקנה רק בהדפסה משנת 1947.
המהדורה השלישית (Third International או W3) ראתה אור ב-1961 וכללה 450,000 הגדרות בהן כ-100,000 חדשות או מעודכנות. מהדורה זו שבה והודפסה בשנים 1971, 1976, 1981, 1986, 1993, ו-2002, תוך עדכונים מוגבלים בהיקפם. מדריך הסגנון של שיקגו ומדריך הסגנון של אסושיאייטד פרס, מדריכי הכתיבה והציטוט המובילים לאנגלית אמריקנית אקדמית ועיתונאית מתבססים שניהם על מהדורה זו של המילון. תפיסת עורכי המילון, שהיו מוכנים לקבל כל צורת כתיב שתועדה, כולל מילים שהממסד החינוכי נלחם לבערן (כגון הצורה ain't) עוררה פולמוס רחב. במקביל ראה אור מילון מקוצר, שניפה כל חומר אנציקלופדי שאין מקומו במילון לפי הגדרתו כגון שמות של מקומות ואנשים, כולל שמות דמיוניים וספרותיים, מבנים, אירועים היסטוריים ויצירות אמנות. חומר זה הופרד למילון (למעשה, לקסיקון) ביוגרפי Webster's Biographical Dictionary ולמילון גאוגרפי  Webster's Geographical Dictionary. כן נופו מילים חסרות שימוש לקורא הרגיל כגון מילים ומובנים ללא שימוש מתועד מאז 1760 (ובכללן רבות מהמילים במחזות ויליאם שייקספיר), מילים נדירות וכדומה.
בשנת 1964 נרכשה הוצאת מריאם-ובסטר(אנ') על ידי חברת אנציקלופדיה בריטניקה. מהדורה בת שלושה כרכים של המילון צורפה מאז לאנציקלופדיה. מהדורה זו כללה גם את מילון השפות של בריטניקה (Britannica World Language Dictionary) שכלל תרגומי מילים מאנגלית לצרפתית, גרמנית, איטלקית, ספרדית, שוודית ויידיש.
בהוצאה עמלים על הוצאת מהדורה רביעית, אך תאריך היעד לצאתה לאור נדחה שוב ושוב וייתכן שלעולם לא יראה אור כחפץ גשמי אלא כסדרת עדכונים לאתר.
מריאם-ובסטר > המילון לתלמידי קולג'

מילון ובסטר הראשון לתלמידי קולג' (Collegiate Dictionary) ראה אור ב-1898 וכלל תוכן חלקי של המהדורה הראשית של 1890, המותאם לקהל היעד. עד המהדורה התשיעית של המילון לתלמידי קולג' ב-1983 הוא נותר כשיקוף חלקי של המילון המלא. החל מהמדורה התשיעית (Webster's Ninth New Collegiate Dictionary (WNNCD) הפך המילון לתלמידי קולג' לישות נפרדת. המילון קיבל נופך אנציקלופדי יותר, כאשר נכללים בו כערכים שמות פרטיים של אישים, רשימות, אטימולוגיות ומועדי תיעוד הרישום הראשון של המילה בשפה. המהדורה העדכנית, האחת-עשרה, כוללת 165,000 הגדרות ומסופקת על גבי CD-ROM.
הערות שוליים

↑  all Webster's dictionaries alike? האם כל מילוני ובסטר זהים?, אתר מריאם-ובסטר
↑  Which 'Webster's Dictionary' Is the Genuine Article?
↑  עיול בספריית הקונגרס
↑  אדריאן הייסטינגס, בנייתן של אומות: התנ"ך והיווצרות מדינות הלאום, עמ' 90
↑  המילון האימפריאלי, ארכיון האינטרנט
↑  ג'ורג' מריאם, האנציקלופדיה לביוגרפיות אמריקאיות
↑  150 שנים למהדורת 1864, באתר מריאם-ובסטר(הקישור אינו פעיל, 23.12.2019)
↑   על מהדורת 1864, בביצוע הוצאת מריאם-ובסטר, סרטון  באתר יוטיוב
↑  דורד ghost word, אתר ההוצאה
↑  David Skinner, Ain’t That the Truth. Webster's Third: The Most Controversial Dictionary in the English Language, Humanities ‏ יולי-אוגוסט 2009
דיוקנו של ובסטר
דפי הגהה בכתב ידו של ובסטר
פרסומת למילון הבינלאומי, 1896
"דגלי כל האומות", מהדורת 1910
מים: כובסת קטנה כורעת

| --- | --- |

 מידע כללי
 פַּסל:  פייר-אוגוסט רנואר
 תאריך יצירה:  1916
 טכניקה וחומרים:  ברונזה
 ממדים בס"מ
 רוחב:  31
 גובה:  34
 עומק:  19
 נתונים על היצירה
 מיקום:  מוזיאון ישראל ירושלים שבישראל
"מים" או "כובסת קטנה כורעת" הוא פסל מאת האמן הצרפתי פייר-אוגוסט רנואר.
הפסל, שנוצר בשנת 1916, מציג דמות נשית של כובסת, היושבת על כד ממנו נוזלים מים. ידה האחת מונחת על ירך הרגל המקופלת וידה האחרת מושטת לפנים ואוחזת בבגד. הפסל משקף שילוב בין הנטייה האימפרסיוניסטית לעיצוב דמות פשוטה העסוקה בפעילות יום-יומית ואת העיצוב החופשי והדינאמי של הדמות, עם ממד אלגורי של ניקוי וטיהור על ידי השימוש בסמל של כד המים הנוזל.
הפסל נוצר בשנותיו המאוחרות של רנואר, בהן התמקד בפיסול עקב החמרת דלקת המפרקים שלקה בה. לשם עיצוב הפסל נעזר רנואר באסיסטנט בשם רישאר גווינו, שיצר את הדמות על פי הנחיותיו. הפסל נוצק במהדורה גדולה בברונזה ומוצג במקומות שונים כגון מוזיאון ד'אורסה בפריז ומוזיאון ישראל בירושלים ועוד.
הערות שוליים

↑  המידות של היציקה במוזיאון ישראל שונות - 27.1x24.6x14.7 ס"מ, דבר המצביע על לפחות שתי מהדורות מפסל זה. ראו: סטפני רחום (עורכת), אימפרסיוניסטים ופוסט אימפרסיוניסטים - ציור ופיסול מאוסף מוזיאון ישראל, הוצאת כתר, 2006, עמ' 90-91.
מה שהצב אמר לאכילס

איור של אכילס והצב
מה שהצב אמר לאכילס (באנגלית: What the Tortoise Said to Achilles) הוא דיאלוג הומוריסטי באופיו מאת לואיס קרול שנכתב בשנת 1895 עבור כתב העת Mind, ומצביע על בעיות יסוד בלוגיקה ובפילוסופיה של הנפש. ההשראה לדיאלוג לקוחה מן הפרדוקסים של זנון, שבאחד מהם, המוכר כפרדוקס אכילס והצב, מופיעות דמויותיהם של הצב ושל אכילס. בדיאלוג, המתרחש לאחר סיום המרוץ המוצג בפרדוקס של זנון, מנסה אכילס לשכנע את הצב לקבל את נכונותו של היסק מסוים הנובע משתי אקסיומות, אך הצב מראה שכדי לעשות זאת עליו להניח אינסוף אקסיומות נוספות.
הפרדוקס מצביע על חשיבות ההבחנה בין אקסיומות ובין כללי היסק, ועל הקושי שבניסוחה של הבחנה זו. מן הדיאלוג עולות גם מסקנות חשובות בנוגע למושגים הבסיסיים של הפילוסופיה של הנפש ויחסם אל הלוגיקה. מסתבר כי לא ניתן לייחס לאדם (ובמקרה זה, לצב) אמונות, דעות, והסכמות, אילולי אותו אדם מסוגל להפגין שהבנתו את אלו מחייבת אותו גם להאמנות נוספות, הנגזרות באופן לוגי מהן.
תקציר הדיאלוג

הצב מציג לאכילס שלוש טענות של אוקלידס, שהשלישית שבהן נגזרת לכאורה משתי הראשונות:
הצב עושה הצרות מאתגר את אכילס בכך שהוא טוען שגם אם הוא מקבל את נכונות הטענות A ו-B הוא עדיין אינו מבין מדוע עליו לקבל את נכונות Z. הוא מבקש מאכילס לשכנע אותו באמצעים לוגיים ש-Z אמיתית. אכילס בתגובה מצביע על כך שניתן לנסח את כלל ההיסק עליו הוא נסמך כטענה הבאה:
לטענת אכילס כל שעל הצב לעשות הוא לקבל את הטענה המגלמת את כלל ההיסק הזה כדי להשתכנע בנכונות Z. הצב אומר שיסכים לקבל את נכונות הטענה Z ברגע שבו ירשום אותו אכילס במחברת שלו. משאכילס עושה זאת הוא טוען שעל הצב כעת לקבל את Z, אולם הצב מערים קושי חדש: הוא טוען כי "אם A, B ו-C הם נכונים גם Z חייב להיות נכון" הוא טענה חדשה, שכדי לקבלה דרוש כלל היסק חדש.
כך נמשך התהליך לאין קץ, כשבכל פעם מתווספת טענה חדשה שאומרת שאם כל הטענות הקודמות נכונות, אז Z נכון, אולם הצב דורש לכתוב גם את הטענה הזו במחברת. אכילס מסוגל לכתוב רק מספר סופי של טענות בכל שלב, ולכן לעולם לא יצליח לשכנע את הצב.
פתרון הבעיה

הצב מצליח להערים על אכילס בכל שלב משום ששניהם מסכימים על כך שההרשאה להסיק, כלומר לעבור מטענות ההנחה לטענה שהיא המסקנה, אינה אלא טענה נוספת. ואולם יש להבחין הבחנה חדה בין כללי היסק ובין טענות אמיתיות, ובפרט בין כללי היסק ובין האקסיומות. האקסיומות, עצמן הן טענות אמיתיות, המשמשות כבסיס לכל היסק במערכת (או בשפה המתוארת). ואולם כללי ההיסק אינם חלק מן המערכת: הם כללים אודות המערכת, המאפשרים לנו לייצר את ההיסק התקף או להבחין בין היסק תקף ושאינו תקף. במקרה זה כלל ההיסק הרלוונטי הוא מודוס פוננס. כלל זה קובע כי עבור כל שני משפטים x ו- y, ניתן לגזור מן ההנחות 'x' ו- 'אם x אז y' את המסקנה y. בתחשיב הפסוקים נביע את כלל ההיסק כך:
––––––––––––––––––––––––
כשאנו מצרינים את כלל ההיסק, אנו רושמים כל אחת מן הטענות בשורה חדשה, משום שתפקידו של הכלל אינו ליצור טענה מורכבת מן ההנחות, אלא לאפשר לנו לעבור לטענה חדשה על בסיס ההנחות. בכך נעוץ ההבדל בין התפקוד הלוגי של כלל ההיסק ובין האופן בו הצב מנסה להשתמש בו, כאשר הוא מתלונן ש"אם A ו-B הם נכונים גם Z חייב להיות נכון" הוא טענה חדשה, שיש לקבלה כהנחה. 
בלוגיקה המודרנית ישנה אמנם אפשרות להביע את יחסי ההיסק הללו בשורה אחת, באמצעות הסימן  \vdash , אולם אין לראות בסימן זה מעין קשר לוגי חדש, שכן הוא אינו מייצר פסוק מורכב מן הפסוקים הפשוטים המופיעים בו. את הייצוג של הטיעון המבוסס על מודוס פוננס, למשל,  \ P\rightarrow Q,\ P\vdash Q אין לראות כפסוק יחיד מתוך השפה, אלא כתיאור של קשר בין שלוש טענות (או שלושה פסוקים) מתוך השפה. אילו היינו מנסים לתפוס את כלל ההיסק כאקסיומה, דהיינו כפסוק יחיד, היינו מאפשרים את הרגרסיה האינסופית אותה הצב כופה על אכילס, משום שלא היה לנו כלל שעל פיו היינו יודעים כיצד לטפל בקשר שבין האקסיומה החדשה ובין שאר הטענות שבטיעון שלנו.
היבטים ספרותיים

הקטע מתאפיין באנכרוניזם מכוון - הדמויות מזכירות דברים שיתקיימו מאות שנים אחריהן ומודעות לכך. כך, למשל, אוקלידס עדיין לא נולד בתקופתו של אכילס, והאחרון טוען שהוא מעריץ נלהב של אוקלידס "עד כמה שאפשר להעריץ תורה שלא תפורסם אלא רק בעוד כמה מאות שנים".
דאגלס הופשטטר, בספרו הנודע "גדל, אשר, באך", שיצא לאור בשנת 1979, ממשיך את הרעיון של קרול, ובתחילת כל פרק בספרו נותן שיחה משעשעת וחריפה בין אכילס והצב (הדיאלוג השני בספר הוא המקורי של קרול), כאשר הצב מאופיין כחכם מאוד וערמומי. לעיתים מצטרפים לשיחה גיבורים נוספים, כגון דוב נמלים וסרטן.
הרב מיכאל אברהם, בספריו "שתי עגלות וכדור פורח" ו"את אשר ישנו ואשר איננו", ממשיך את סדרות הדיאלוגים בין הצב ואכילס, ובהם הצב מייצג את הגישה הסינתטית לעומת אכילס האנליטי.
תרגום לעברית

תרגום של הדיאלוג לעברית, מאת רינה ליטוין, בשם "מה שהצב אמר לאכילס" מופיע בספר "האנתולוגיה החדשה", שיצא לאור בשנת 2000 בהוצאת "הספריה החדשה".
תרגום נוסף לעברית, מאת טל כהן וירדן ניר-בוכבינדר, יצא לאור בשנת 2011, כחלק מתרגומם לספר "גדל, אשר, באך", שהדיאלוג נכלל בו.
ראו גם

כלל היסק
מודוס פוננס
הערות שוליים

↑  הטענות מוצגות כאן לפי נוסחם בתרגומה של רינה ליטוין
לואיס קרול ב-1875
לורן (זמרת)

| --- | --- |

לורן בפברואר 2023
 לידה:  16 באוקטובר 1983 (בת 40) שוודיה סטוקהולם, שוודיה
 שם לידה:  לורין זינב נוקה טלחאווי
 שם במה:  Loreen 
 מוקד פעילות:  שוודיה 
 תקופת הפעילות:  מ-2004
 עיסוק:  זמרת
 סוגה:  פופ
 סוג קול:  lyric-dramatic soprano 
 שפה מועדפת:  שוודית, ערבית, אנגלית, שפות ברבריות 
 כלי נגינה:  פסנתר, גיטרה 
 חברת תקליטים:  יוניברסל מיוזיק גרופ, וורנר מיוזיק שוודיה, BMG רייטס מנג'מנט 
 loreen.se
 פרופיל ב-IMDb
 חתימה:  
 
לורין זינב נורה טלחאווי (בשוודית: Lorine Zineb Nora Talhaoui; ידועה בעיקר בשם הבמה שלה "לורֵן" (Loreen); נולדה ב-16 באוקטובר 1983) היא זמרת ומפיקה מוזיקלית שוודית. ייצגה את שוודיה באירוויזיון פעמיים: בשנת 2012 עם השיר "Euphoria" ובשנת 2023 עם "Tattoo". היא האמן השני (לאחר ג'וני לוגן) והאישה הראשונה שזוכה בשתי מהדורות שונות של תחרות הזמר של האירוויזיון.
בשנת 2004 השתתפה בתחרות ה-Swedish Idol, שם סיימה במקום הרביעי. בשנה שלאחר מכן הוציאה את סינגל הבכורה שלה, "The Snake", בהשתתפות להקת רוב'נ'ראז. במקביל לעבודתה כמפיקה ובמאית של מספר תוכניות ריאליטי בשוודיה השתתפה ב-2011 במלודיפסטיבלן, הקדם השוודי לאירוויזיון 2011, עם השיר "My Heart Is Refusing Me", שהצליח להתברג לעשרת השירים המובילים במצעד הסינגלים השוודי.
קורות חייה

לורן נולדה בבירה סטוקהולם בשנת 1983 למהגרים ממרוקו. בצעירותה עברה משפחתה לווסטרוס, שם למדה בבתי הספר המקומיים. היא מכנה אותה כעיר מולדתה, על-אף שנולדה בסטוקהולם. את רוב חייה בילתה ברובע "גריטה" שבמזרח העיר.
קריירה מוזיקלית > 2004–2010: Swedish Idol

לורן התפרסמה בזכות השתתפותה ב-Swedish Idol ב-2004 תחת השם "לורין טלחאווי". במהלך סבב האודישנים דורגה בהצבעות הקהל במקום השלישי. היא ניצלה מהדחה בזכות "מדליית השופטים" שהוענקה לה. את התחרות סיימה במקום הרביעי, והודחה שבוע אחד לפני שלב הגמר. לאחר התוכנית פרסמה בשנת 2005 את הסינגל הראשון שלה, "The Snake", בהשתתפות להקת רוב'נ'ראז. באותה השנה הגישה את התוכנית Lyssna, ששודרה ב-TV400.‏ בין השנים 2006–2010 עבדה כמפיקת תוכניות ריאליטי וכבמאית של הערוצים TV3,‏ TV4 ושל תאגיד השידור השוודי (SVT).
| הופעותיה של לורן ב-Swedish Idol> תוכנית | הופעותיה של לורן ב-Swedish Idol> נושא | הופעותיה של לורן ב-Swedish Idol> שיר | הופעותיה של לורן ב-Swedish Idol> אמן מקורי | הופעותיה של לורן ב-Swedish Idol> תוצאה |
| --- | --- | --- | --- | --- |
| אודישנים | בחירה חופשית | "Love Is on the Way" | בילי פורטר | עלתה לשלב הבא בזכות "מדליית השופטים" |
| שבוע ראשון | ה"איידול" שלי | "If I Ain't Got You" | אלישיה קיז | עלתה לשלב הבא |
| שבוע שני | שירים שהגיעו למקום הראשון במצעדים | "Just like a Pill" | פינק | עלתה לשלב הבא |
| שבוע שלישי | מוזיקת נשמה | "I Wish" | סטיבי וונדר | עלתה לשלב הבא |
| שבוע רביעי | להיטים שוודיים | "Vill ha dig" | פריסטייל | עלתה לשלב הבא |
| שבוע חמישי | שירי מקס מרטין | "Stronger" | בריטני ספירס | עלתה לשלב הבא |
| שבוע שישי | דואטים | "(Where Do I Begin?) Love Story" | אנדי ויליאמס / שירלי באסי | עלתה לשלב הבא |
| שבוע שביעי | שירי פסקולים | "(I've Had) The Time of My Life" | ביל מדלי וג'ניפר וורנס | עלתה לשלב הבא |
| שבוע שמיני | שיר משנת ההולדת – 1983 | "Thriller" | מייקל ג'קסון | הודחה מהתחרות |
| שבוע שמיני | שיר משנת ההולדת – 1983 | "Every Breath You Take" | הפוליס | הודחה מהתחרות |
קריירה מוזיקלית > 2011–2013: המלודיפסטיבלן, זכייה ראשונה באירוויזיון ו-Heal

בשנת 2011 חזרה לורן לאור הזרקורים, כשהשתתפה במלודיפסטיבלן, הקדם השוודי לאירוויזיון 2011, עם השיר "My Heart Is Refusing Me", שנכתב על ידה לצד מו דנבי וביורן דיופסטרם. היא הגיעה למקום הרביעי במקצה בו השתתפה, ועלתה לשלב גלגל ההצלה, שם הודחה מהתחרות. השיר יצא לאור כסינגל ב-11 במרץ, והפך ללהיט במצעד הסינגלים השוודי, כשהגיע בשיאו למקום התשיעי.
בחצי הגמר הראשון של המלודיפסטיבלן לשנת 2012, שהתקיים ב-4 בפברואר, הפעילה לורן לגמר עם שירה "Euphoria",‏ שנכתב על ידי תומאס ג':סון ופיטר בוסטרום. ב-10 במרץ הוכרזה כזוכה עם 268 נקודות וכנציגת שוודיה לאירוויזיון 2012, שנערך בבאקו, בירת אזרבייג'ן. בדומה למלודיפסטיבלן, השיר דורג במקום הראשון גם בטבלת הגמר של האירוויזיון עם 372 נקודות, שהוענקו לשוודיה מארבעים מדינות מתוך ארבעים ושתיים משתתפות (איטליה לא העניקה לשוודיה נקודה, ושוודיה לא הייתה יכולה להצביע לעצמה). ב-3 ביוני הגיע השיר למקום השלישי במצעד הסינגלים הבריטי – המיקום הגבוה ביותר אליו הגיע שיר אירוויזיון לא בריטי מאז 1987 עם "Hold Me Now" של ג'וני לוגן. הוא נמכר ב-62,148 עותקים בשבוע הראשון לצאתו ברחבי הממלכה המאוחדת.
בשלהי אוגוסט 2012 חשפה את כותרת אלבום הבכורה שלה, Heal.‏ הוא פורסם במלואו ב-24 באוקטובר, ורשם את כניסתו למצעד האלבומים השוודי במקום ה-60. במהלך השבוע השני לצאתו קיבל מאיגוד תעשיית ההקלטות השוודי תואר פלטינה. גרסת רמיקס ל-"My Heart Is Refusing Me" יצא לאור ב-8 באוקטובר כסינגל האירופי השני מתוכו, ובאותו היום פורסם "Crying Out Your Name" כסינגל הרביעי במהדורתו השוודית.
על מנת לקדם את הצלחת האלבום הופיעה לורן כאורחת במספר תוכניות טלוויזיה אירופאיות, דוגמת תחרות הכישרונות הפולנית Must Be the Music,‏ הגרסה הרומנית ל-The X Factor‏ ותחרות השירה ההולנדית The Voice of Holland.‏ בגמר אירוויזיון 2013 ביצעה סינגל חדש שעתיד היה להיכלל בהוצאה המחודשת של אלבומה. הוא נקרא "We Got the Power", שנכתב על ידי אסתר דין – זמרת-יוצרת אמריקאית ידועת-שם, שעבדה בעברה עם ריהאנה, איקונה פופ ורובין.
קריירה מוזיקלית > 2014–2015: פרויקט Paperlight וסיבובי הופעות

באוקטובר 2013 הודיע Art on Ice, פסטיבל שווייצרי נודד להחלקה על הקרח, כי לורן תהיה אחת מהאמניות שיופיעו בסיבוב ההופעות שלו ב-2014. הוא התקיים בפינלנד, שוודיה ושווייץ.
בינואר 2014 חזרה SVT לשדר את התוכנית Sápmi Sessions, שבה אמנים שוודים ידועים נוסעים לצפון המדינה על מנת להיפגש עם זמרים סאמים. הם לא נועדו מעולם, ולאחר שלושה ימים יצטרכו להוציא לאור סינגל חדש. לורן הייתה האמנית הראשית בפרק הראשון, והיא נפגשה עם אינגה-מארט גאופ-יוסו. יחד הוציאו את "Son" לאלבומה החדש.
לורן יצאה לסיבוב הופעות משלה ב-14 באפריל 2014. ב-7 באפריל, במהלך קונצרט באמסטרדם, חשפה כי הסינגלים החדשים מתוך אלבומה העתידי יהיו "Jupiter Drive" ו-"Dumpster".‏ במאי הכריזה על רצף ההופעות הראשון שלה, "En Euforisk Jul".‏ הוא נערך במאלמה, החל מ-26 בנובמבר עד ליל 20 בדצמבר, חג המולד. עם סיומו הפך "En Euforisk Jul" לסבב ההופעות ה-16 בגודלו בשוודיה ב-2014. במהלך ביקורה במונטנגרו הכריזה כי אלבומה השני עתיד לצאת ככל הנראה באוקטובר. ”האלבום החדש שלי ייצא לאור באוקטובר, ואחריו אופיע הרבה. הוא שונה מאוד מ-"Euphoria", מלא בהרבה היפ הופ” –אמרה על הוצאת האלבום. בקיץ הועמדה לורן לשלוה פרסי רוקביורנן ולחמישה מפרסי המוזיקה העולמית. ב-20 בספטמבר הופיעה בטקס פרסי המוזיקה האירו-אסייתי באצטדיון המרכזי באלמטי, קזחסטן. ב-27 בפברואר הכריזה על תאריך הוצאת הסינגל החדש שלה, "Paper Light (Higher)".
ב-22 בנובמבר 2014 הכריזה לורן בחשבון האינסטגרם שלה על פיתוח פרויקט חדש בשם Paperlight,‏ יחד עם המרת-יוצרת הקנדית קייזה. לורן נכחה באירוע הלהיטים הגדולים של האירוויזיון, שצוין לרגל 60 שנים מאז אירוויזיון 1956. במלודיפסטיבלן 2015 הופיעה כאורחת, וביצעה את "Paper Light (Higher)".‏ במאי 2015 הופיעה באירוע צדקה מיוחד בווינה לטובת חולי איידס. במהלך חודשים נובמבר עד דצמבר הצטרפה לסיבוב ההופעות Julgalan 2015 יחד עם מונס סלמרלוב, לנה פיליפסון, מיס לי וייל יונסון. בדצמבר הופיעה בקונצרט הלילה Turn on the Lights באמסטרדם.
ב-11 באוגוסט 2015 חשפה את שם הסינגל הבא שלה, "I'm in It with You", שיצא לאור ב-14 באוגוסט. הוא זכה לשבחים מפי מבקרי המוזיקה העכשווית בסקנדינביה. עם-זאת, הקליפ הנלווה לו, שהתבסס על עלילת הסרט Over the Edge,‏ ספג ביקורות שליליות מפי מעריציה. ב-18 בדצמבר הוציאה לאור גרסת כיסוי לשיר "Under ytan" של אונו סווננינגסון. זוהי הייתה ההוצאה הראשונה שלה בשפה השוודית.
קריירה מוזיקלית > 2016–2019: חזרה למלודיפסטיבלן, Nude ו-Ride

בשנת 2016 חזרה לורן להפקות האירוויזיון, כשהופיעה אירוע "Eurovision The Party" בסטוקהולם. במהלך ריאיון שנערך עם כלי תקשורת בולגרי באותה שנה הצהירה כי היא וצוותה עובדים קשות על הוצאת מוזיקה חדשה בהמשך השנה או בתחילת 2017.
ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר "Statements" על הזכות לייצג פעם נוספת את שוודיה באירוויזיון 2017. ב-25 בפברואר עלתה לשלב גלגל ההצלה, אך בסופו הודחה מהתחרות. עם הסיקור התקשורתי שקיבלה הצהירה כי בכוונתה להוציא לאור שני מיני-אלבומים חדשים, אחד באביב ואחד בסתיו.
ב-14 ביולי 2017 יצא השיר "Body", הסינגל המוביל מתוך המיני-אלבום Nude, שיצא לאור ב-25 באוגוסט. ב-11 באוגוסט יצא "Jungle" בהשתתפות אליפנט כסינגל השני מתוך היצירה. כמו כן, הוכרז כי אלבום האולפן השני שלה, Ride, ייצא לאור ב-17 בנובמבר. מתוכו פורסמו שלושה סינגלים: "71 Charger",‏‏ "Hate The Way I Love You" ו-"Ride".
קריירה מוזיקלית > 2022–הווה: Så mycket bättre, קריירת משחק והחזרה לאירוויזיון

על מנת לחגוג את היווסדות המלודיפסטיבלן, ביצעה לורן את "Fiction Feels Good", מעין מחרוזת של כל שיריה בתחרות עד לשנה זו: "Euphoria",‏ "My Heart Is Refusing Me" ו-"Statements".‏ ביוני 2020 הופיעה בסרט הקולנועי "תחרות הזמר של האירוויזיון: סיפורה של Fire Saga" מבית היוצר של נטפליקס יחד עם זוכי עבר של האירוויזיון. ב-30 באפריל נחשף כי היא עתידה להצטרף לתוכנית הטלוויזיה השוודית Så mycket bättre. השירים שפורסמו מתוכה היו תחת חברת התקליטים יוניברסל מיוזיק גרופ. מאוחר יותר באותה השנה חשפה חברת נטפליקס את רשימת השחקנים ואת דמויותיהם בסרט JJ+E, שייצא לאקרנים ב-8 בספטמבר 2021. לורן גילמה את דמותה של מריה, אמה של גיבורת הסרט.
במרץ 2021 הוציאה לורן את שירה הראשון בשפה השוודית, "Sötvattentårar", שכתבה בעצמה. היא יצאה לסיבוב הופעות ברחבי המדינה מאוחר יותר ב-29 במרץ 2022 הכריזה על שיתוף פעולה עם חברת לקסוס בהוצאת הסינגל "Neon Lights" במהלך קמפיין NX.‏
ב-30 בנובמבר 2022 הוכרז כי הזמרת עתידה להשתתף במלודיפסטיבלן בפעם הרביעית בחייה עם השיר "Tattoo". ב-25 בפברואר 2023 ביצעה את השיר במקצה הרביעי של התחרות. במהלך הופעתה התפרץ פעיל למען איכות הסביבה כשהוא אוחז בשלט מחאה. ללורן ניתנה הזכות להופיע פעם נוספת ללא הפרעה כמה דקות לאחר מכן. היא דורגה במקום הראשון, והעפילה ישירות לאירוע הגמר, ששודר ב-11 במרץ. באותו הערב יצא לפלטפורמות הסטרימינג השונות, דוגמת ספוטיפיי ואפל מיוזיק, כסינגל מסחרי. הוא הגיע למקום הראשון במצעד הסינגלים השוודי – שירה השני שזוכה לכך. בערב הגמר גרף 177 נקודות, זכה בתחרות, ונבחר לייצג את שוודיה באירוויזיון 2023, שהתקיים בליברפול שבממלכה המאוחדת. בערב גמר האירוויזיון זכה גם כן במקום הראשון עם 583 נקודות מהקהל ומהשופטים. זוהי זכייתה השביעית של שוודיה באירוע (שיא שהוחזק עד אז על ידי אירלנד בלבד), ולורן הפכה לאישה הראשונה שזוכה בשתי מהדורות שונות של האירוויזיון.
אקטיביזם פוליטי

במהלך אירוויזיון 2012, שנערך בבאקו, בירת אזרבייג'ן, הייתה לורן האמנית היחידה שנועדה עם פעילי זכויות אדם מקומיים. מאוחר יותר הצהירה כי ”זכויות האדם באזרבייג'ן מופרות כל יום. אסור לשתוק, ולהעביר את זה על סדר היום”. דובר הממשלה אמר כי אין להפוך את תחרות האירוויזיון לפוליטית, וביקש מאיגוד השידור האירופי לגנות את הפגישות הללו. דיפלומטים שוודים טענו כי לורן לא פעלה בניגוד לחוקי התחרות. ביולי אותה השנה הופיעה לורן בתחרות שירה בבלארוס בנוכחותו של נשיא המדינה, אלכסנדר לוקשנקו. במהלך ביקורה במדינה נפגשה עם אשת האסיר הפוליטי אלס ביאליאצקי, והביעה את תמיכתה בו. מאוחר יותר הצהירה כי היא מודעת לחלוטין להשלכות ולסיכונים הכרוכים בדבריה, כולל את האפשרות להיעצר בשדה התעופה במדינה רגע לפני החזרה לשוודיה.
באוגוסט 2013 מונתה לשגרירות הוועדה השוודית באפגניסטן, וביקרה בקאבול, בירת המדינה, ובכפר יאסקין באלה עם קארל בילדט, שר החוץ השוודי. בשנה שלאחר מכן החלה בניית בית ספר יסודי בכפר, והזמרת הבטיחה כי היא עתידה לשוב אליו ולראות את התקדמות הבנייה. ”זו הייתה חוויה נהדרת לפגוש את תושבי הכפר, גברים ונשים כאחד. אני מקווה לחזור לשם בקרוב, ולראות שוב את חבריי החדשים (...) חינוך הוא נושא חשוב מאוד, בייחוד כשמדובר על מדינות עולם שלישי. אני מתרשמת לטובה מהדברים שארגון ה-SCA עושה באפגניסטן. אני שמחה שנבחרתי להוביל מהלך אחד מתוך התוכנית השלמה”.
חיים אישיים

לורן הייתה בזוגיות עם דניאל לינדסטרם בין השנים 2004–2006. הם חלקו יחד דירה משותפת בסדרמאלם. את אלבום הבכורה שלו הקדיש לה. בתחילת 2017 יצאה מהארון כביסקסואלית.
דיסקוגרפיה > אלבומי אולפן

2012: Heal
2017: Ride
מיקולאיוס קונסטנטינס צ'יורליוניס

| --- | --- |

 לידה:  22 בספטמבר 1875 סנוי וארנה, פלך וילנה, האימפריה הרוסית
 פטירה:  10 באפריל 1911 (בגיל 35) בית-החולים במארקי, סמוך לוורשה
 מקום קבורה:  בית העלמין ראסוס 
 לאום:  ליטאי
 מקום לימודים:  בית הספר הגבוה למוזיקה ולתיאטרון בלייפציג (1902)  אוניברסיטת פרדריק שופן למוזיקה (1899)  האקדמיה לאמנויות היפות, ורשה 
 תקופת הפעילות:  1900–1911 (כ־11 שנים) 
 תחום יצירה:  ציור
 זרם באמנות:  סימבוליזם, אר נובו
 הושפע על ידי:  קרל ריינקה 
 בן או בת זוג:  Sofija Kymantaitė-Čiurlionienė 
 צאצאים:  Danutė Čiurlionytė-Zubovienė 
 ciurlionis.eu
 
מיקוֹלַאיוּס קוֹנסטַנטינַס צְ'יוּרלִיוֹניס (בליטאית: Mikalojus Konstantinas Čiurlionis; ‏22 בספטמבר 10 בספטמבר לפי הלוח הגרגוריאני 1875 – 10 באפריל 28 במרץ לפי הגרגוריאני 1911) היה צייר ומלחין ליטאי.